Document ID: /roh_data/filtered/fineweb-2-filterrobots_roh.jsonl.gz/17656

Il fatg ch’els serrian haja da far nagut cun il lieu San Murezzan, mabain simplamain cun la realitad economica. La branscha sa chattia dentant en general en in temp difficil. Dapli na vulan ils possessurs betg dir en la publicitad.
Els stoppian anc sezs magunar lur decisiun da serrar la bischutaria Scherbel, ed impurtant saja che quest pass vegnia betg mess en connex cun il lieu San Murezzan. I saja ina dumonda da la grondezza. Ils possessurs han era ditg, ch'els avevan gia decidì avant in temp da restar pitschen, e da dar si l'affar.
Dapi il 1912
La bischutaria Scherbel exista dapi il 1912 e vegn manada uss da la terza generaziun. L’affar serra sias portas sin la fin da zercladur 2016.